  Майя Бывальцева Уйин 15-тӥ южтолэзе Удмуртиын -14 градусозь кезьытскоз. Со сярысь Facebook мерлыко герӟетын ивортӥз элькунысь Гидрометцентрысь куазез эскеронъя ёзэтлэн кивалтӥсез Алла Шумихина. Солэн кылъёсызъя, туннэ Удмуртиез уйпаласен лымшор пала ортчись фронт кӧня ке лымы ваёз. Собере улосвыл кезьыт антициклон улэ шедёз. «Шор но уйпал ёросъёсын температура вуоно уе -9…-14 градусозь лэзькоз, лымшор но шундыпуксён палась ёросъёсын -5…-7 градус луоз шуыса чакласькомы. Вирнуналэ нуназе 0…-3 градус луоз», — ивортӥз куазез эскерись. Озьы ик Шумихина пусйиз, матысь нуналъёсы Удмуртиын лымыяны кулэ ӧвӧл шуыса. Температура ӝутскоз: уйин -5…-10, нуназе +3 градусозь. Сюресъёс вылын йӧвалег луыны быгатоз. Тегъёс: Мерлык Ижкар Удмуртия куазь  